Diari Oficial de la Generalitat Valenciana


Sumari del DOGV 2832, del 23-09-1996 (1996/839273)

ORDRE de 16 de setembre de 1996, de la Conselleria d'Agricultura i Medi Ambient, per la qual aprova el Pla d'Obres d'Interés General per a la Modernització del Regadiu al terme municipal de Náquera (València).
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2832

Data del DOGV
:   23-09-1996

Secció del DOGV
:   ALTRES DISPOSICIONS

Número del document
:   1996/839273


Data del document
:   16-09-1996

Organisme emissor
:   Conselleria d'Agricultura i Medi Ambient

Tipus de document
:   Ordre

ORDRE de 16 de setembre de 1996, de la Conselleria d'Agricultura i Medi Ambient, per la qual aprova el Pla d'Obres d'Interés General per a la Modernització del Regadiu al terme municipal de Náquera (València).   
Els regadius del terme municipal de Náquera, majoritàriament dedicats al cultiu de cítrics, es proveeixen en la pràctica totalitat d'aigües d'origen subterrani, explotades per societats de diverses característiques (SAT, comunitats de regs, etc.) actualment en tràmit per a la constitució d'una comunitat general de regants. L'escassa capacitat de regulació, unida al sistema de reg a manta i a l'origen del recurs, ocasiona alts costos energètics, grans dificultats per als agricultors i, en conseqüència, escassa eficiència en el reg.  
D'altra banda, hi ha la possibilitat de nous aprofitaments hidràulics, com ara les aportacions del barranc de Nàquera i del naixement-mina que desemboca en aquest, i els afluents de l'EDAR del municipi, l'explotació del qual permetria substituir una part dels cabals subterranis amb menor cost. L'augment de la capacitat de regulació i les millores de la xarxa existent són condicions necessàries per a la modernització del regadiu amb implantació del sistema de reg localitzat i, en definitiva, per a l'elevació de les rendes del sector agrari de la zona.  
Per tot això, a proposta de la Direcció General de Política d'Estructures, Regadius i Desenvolupament Rural, i fent ús de les competències que tinc atribuïdes,  
ORDENE  
Article 1  
Aprovar el Pla d'Obres d'Interés General per a la Modernització del Regadiu en el terme municipal de Náquera (València).  
Article 2  
D'acord amb el que s'indica en els articles 62 i 65 de la Llei de Reforma i Desenvolupament Agrari i en els decrets 151/1990, de 17 de setembre; 169/1991, de 30 de setembre; 13/1995, de 10 de gener, i 39/1995, de 7 de març, del Consell de la Generalitat Valenciana, les obres d'execució i equipament de sondatges, canonades d'impulsió i enllaç, basses de regulació, estacions de filtratge, xarxes principals de reg i camins de servei agrícola, queden classificades d'interés general, en el grup A de l'article 61 de la mencionada Llei de Reforma i Desenvolupament Agrari.  
DISPOSICIONS FINALS  
Primera  
La Direcció General de Política d'Estructures, Regadius i Desenvolupament Rural dictarà les normes complementàries per a la millor aplicació de tot el que es disposa en aquesta ordre.  
Segona  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 16 de setembre 1996  
La consellera d'Agricultura i Medi Ambient,  
M. àNGELS RAMóN-LLIN MARTíNEZ